
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 583 


7 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 15208/91 απόφασης του Νομάρχη 
Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Δερβενιού». 1 

Τροποποίηση της 9842/10.6.91 απόφασης του Νο¬ 
μάρχη Κορινθίας περί σύστασης Νομικού Προσώ¬ 
που με την επωνυμία «Σχολική Επιτροπή Δημοτικού 

Σχολείου Ελληνοχωρίου». 2 

Τροποποίηση της 15207/91 απόφασης του Νομάρχη 
Κορινθίας περί σύστασης Νομικού Προσώπου με 
την επωνυμία «Σχολική Επιτροπή Γυμνασίου και Λυ¬ 
κείου Δερβενιού». 3 

Ανανέωση άδειας λειτουργίας εργαστηρίου Ραδιοϊσο¬ 
τόπων Κατηγ. (Α-2) της Φράγγου Βασιλικής επί της 

οδού Ερμού 53 στη Θεσ/νίκη. 4 

Ανανέωση άδειας λειτουργίας ακτινολογικού εργα¬ 
στηρίου Κατηγ. (Χ-2) της Γ ενικής Κλινικής «Αγ. Λου¬ 
κάς» Α.Ε.. 5 

Ανανέωση άδειας λειτουργίας εργαστηρίου Ραδιοϊσο¬ 
τόπων Κατηγ. (Α-2) της Γ ενικής Κλινικής «Γ αληνός» 

στη Θεσ/νίκη. 6 

Χορήγηση άδειας λειτουργίας ακτινολογικού εργα¬ 
στηρίου Κατηγ. (Χ-3) του Νομ. Γενικού Νοσ/μείου 

«Αγ. Δημήτριος». 7 

Ανανέωση άδειας λειτουργίας εργαστηρίου Ραδιοϊσο¬ 
τόπων Κατηγ. (Α-1) του Βυζαντιάδη Αθανασίου. 8 

Ανάκληση άδειας λειτουργίας εργαστηρίου οστεοπό¬ 
ρωσης Κατηγ. (Α-Ι)τωνΑ. Σιούντα- Ε. Μολυβδά ε¬ 
πί της οδού Μητροπόλεως 85. 9 

Ανανέωση άδειας λειτουργίας εργαστηρίου Ραδιοϊσο¬ 
τόπων Κατηγ. (Α-2) του Ιπποκρατείου Νοσ/μείου 

Θεσ/νίκης. 10 

Σύσταση - Συγκρότηση Πρωτοβάθμιου Υπηρεσιακού 
Συμβουλίου της Νομαρχιακής Αυτοδιοίκησης Κα¬ 
στοριάς. 11 


Προληπτικός έλεγχος της συγκέντρωσης των Εταιρει¬ 
ών Π. ΚΩΤΣΟΒΟΛΟΣ ΑΝΩΝΥΜΗ ΕΜΠΟΡΙΚΗ ΚΑΙ 
ΒΙΟΜΗΧΑΝΙΚΗ ΕΤΑΙΡΙΑ ΗΛΕΚΤΡΙΚΩΝ ΚΑΙ ΗΛΕ¬ 
ΚΤΡΟΝΙΚΩΝ ΕΙΔΩΝ και ΡΑΔΙΟ ΑΘΗΝΑΙ 
Α.Ε.Β.Ε.Τ.Ε., η οποία γνωστοποιήθηκε σύμφωνα με 
το άρθ. 4β του Ν. 703/77, όπως ισχύει. 12 


ΑΠΟΦΑΣΕΙ Σ 

Αριθ. οικ. 5034 (1) 

Τροποποίηση της 15208/91 απόφασης του Νομάρχη Κο¬ 
ρινθίας περί σύστασης Νομικού Προσώπου με την ε¬ 
πωνυμία «Σχολική Επιτροπή Δημοτικού Σχολείου και 
Νηπιαγωγείου Δερβενιού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθ. 203 του Π.Δ. 410/95 περί κωδι¬ 
κοποίησης σε ενιαίο κείμενο των ισχυουσών διατάξεων 
του Δ.Κ.Κ. καιδπαρ. 8 Ν. 1894/90 και Ν. 2539/97. 

2. Τις διατάξεις του άρθ. 27 Ν. 2081/92 που ρυθμίζει τον 
έλεγχο των δαπανών που προκαλούν οι κανονιστικές διοι¬ 
κητικές πράξεις. 

3. Την αριθμ. 15208/91 απόφαση του Νομάρχη Κοριν¬ 
θίας περί σύστασης Νομικού Προσώπου με την επωνυμία 
«Σχολική Επιτροπή Δημοτικού Σχολείου και Νηπιαγωγεί¬ 
ου Δερβενιού». 

4. Την αριθμ. 3/39/99 νόμιμα ληφθείσα απόφαση του 
Δημοτικού Συμβουλ ίου Ευρωστίνης περί τροποποίησης 
της συστατικής πράξης του Νομικού Προσώπου, αποφα¬ 
σίζουμε: 

Τροποποιούμε την αριθμ. 15208/91 απόφαση του Νο¬ 
μάρχη Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχολείου και 
Νηπιαγωγείου Δερβενιού» κατά το μέρος που αφορά την 
επωνυμία και τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Σχολι¬ 
κή Επιτροπή Δημοτικού Σχολείου και Νηπιαγωγείου Δερ¬ 
βενιού». 

2. Το Νομικό Πρόσωπο θα διοικείται από Δ/κό Συμβού¬ 
λιο σύμφωνα με τις διατάξεις του άρθ. 203 παρ. 3 του Π.Δ. 
410/95 και αυτές του άρθ. 5 παρ. 8 Ν. 1894/90. 

Κατά τα λοιπά ισχύει ως έχει η αριθμ. 15208/91 απόφα¬ 
ση του Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Ευρω¬ 
στίνης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κόρινθος, 31 Μαρτίου 1999 
Με εντολή Γ.Γ. Περιφέρειας 
Ο Προϊστάμενος Δ/νσης 
I. ΒΟΡΤΕΛΙΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3884 (2) 

Τροποποίηση της 9842/10.6.91 απόφασης του Νομάρχη 

Κορινθίας περί σύστασης Νομικού Προσώπου με την 

επωνυμία «Σχολική Επιτροπή Δημοτικού Σχολείου Ελ- 

ληνοχωρίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθ. 203 του Π.Δ. 410/95 περί κωδι¬ 
κοποίησης σε ενιαίο κείμενο των ισχυουσών διατάξεων 
του Δ.Κ.Κ. και 5 παρ. 8 Ν. 1894/90 και Ν. 2539/97. 

2. Τις διατάξεις του άρθ. 27 Ν. 2081/92 που ρυθμίζει τον 
έλεγχο των δαπανών που προκαλούν οι κανονιστικές δι- 

* οικητικές πράξεις. 

3. Την αριθμ. 9842/10.6.91 απόφαση του Νομάρχη Κο¬ 
ρινθίας περί σύστασης Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου Ελληνοχω- 
ρίου», όπως αυτή τροποποιήθηκε με την αριθ. 
2293/23.2.94 όμοια. 

4. Την αριθμ. 34/99 νόμιμα ληφθείσα απόφαση του Δη¬ 
μοτικού Συμβουλίου Βέλου περί τροποποίησης της συ¬ 
στατικής πράξης του Νομικού Προσώπου, αποφασίζουμε: 

Τροποποιούμε την αριθμ. 9842/10.6.91 και 2293/23.2.94 
απόφαση του Νομάρχη Κορινθίας περί σύστασης Νομι¬ 
κού Προσώπου με την επωνυμία «Σχολική Επιτροπή Δη¬ 
μοτικού Σχολείου Ελληνοχωρίου» κατά το μέρος που α¬ 
φορά την επωνυμία και τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Σχολι¬ 
κή Επιτροπή Δημοτικού Διαμερίσματος Ελληνοχωρίου 
Δήμου Βέλου». 

2. Το Νομικό Πρόσωπο θα διοικείται από Δ/κό Συμβού¬ 
λιο σύμφωνα με τις διατάξεις των άρθ. 203 παρ. 3 του Π.Δ. 
410/95,5 παρ. 8 Ν. 1894/90 και 16 Ν. 2539/97. 

Κατά τα λοιπά ισχύουν ως έχουν η αριθμ. 9842/10.6.91 
και 2293/23.2.94 αποφάσεις του Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Βέλου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κόρινθος, 8 Απριλίου 1999 

Με εντολή Γ.Γ. Περιφέρειας 
Ο Προϊστάμενος Δ/νσης 
I. ΒΟΡΤΕΛΙΝΟΣ 

-♦- 

Αριθ. 2798 (3) 

Τροποποίηση της 15207/91 απόφασης του Νομάρχη Κο¬ 
ρινθίας περί σύστασης Νομικού Προσώπου με την ε¬ 
πωνυμία «Σχολική Επιτροπή Γυμνασίου και Λυκείου 
Δερβενιού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθ. 203 του Π.Δ. 410/95 περί κωδι¬ 
κοποίησης σε ενιαίο κείμενο των ισχυουσών διατάξεων 
του Δ.Κ.Κ. και 5 παρ. 8 Ν. 1894/90 και Ν. 2539/97. 

2. Τις διατάξεις του άρθ. 27 Ν. 2081/92 που ρυθμίζει τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

3. Την αριθμ. 15207/91 απόφαση του Νομάρχη Κοριν¬ 


θίας περί σύστασης Νομικού Προσώπου με την επωνυμία 
«Σχολική Επιτροπή Γ υμνασίου και Λυκείου Δερβενιού». 

4. Την αριθμ. 3/39/99 νόμιμα ληφθείσα απόφαση του 
Δημοτικού Συμβουλίου Ευρωστίνης περί τροποποίησης 
της συστατικής πράξης του Νομικού Προσώπου, αποφα¬ 
σίζουμε: 

Τροποποιούμε την αριθμ. 15207/91 απόφαση του Νο¬ 
μάρχη Κορινθίας περί σύστασης Νομικού Προσώπου με 
την επωνυμία «Σχολική Επιτροπή Γ υμνασίου και Λυκείου 
Δερβενιού» κατά το μέρος που αφορά την επωνυμία και 
τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Σχολι¬ 
κή Επιτροπή Γυμνασίου και Λυκείου Δημοτικού Διαμερί¬ 
σματος Δερβενιού» του Δήμου Ευρωστίνης. 

2. Το Νομικό Πρόσωπο θα διοικείται από Δ/κό Συμβού¬ 
λιο σύμφωνα με τις διατάξεις του άρθ. 203 παρ. 3 του Π.Δ. 
410/95 και αυτές του άρθ. 5παρ. 8 Ν. 1894/90. 

Κατά τα λοιπά ισχύει ως έχει η αριθμ. 15207/91 απόφα¬ 
ση του Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Ευ¬ 
ρωστίνης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κόρινθος, 31 Μαρτίου 1999 

Με εντολή Γ.Γ. Περιφέρειας 
Ο Προϊστάμενος Δ/νσης 
I. ΒΟΡΤΕΛΙΝΟΣ 

-*- 

(4) 

Ανανέωση άδειας λειτουργίας εργαστηρίου Ραδιοϊσοτό¬ 
πων Κατηγ. (Α-2) της Φράγγου Βασιλικής επί της οδού 
Ερμού 53 στη Θεσ/νίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/10939/31.3.99 απόφαση του Νομάρχη 
Θεσσαλονίκης που εκδόθηκε σύμφωνα με τις διατάξεις 
του Ν.Δ. 181/74, Π.Δ. 470/83 και Υπουργ. απόφ. ΦΕΚ 
539/Β/19.7.91 αριθμ. 14632 (φορ) 1416 ανανεώθηκε η ά¬ 
δεια λειτουργίας του Εργαστηρίου Ραδιοϊσοτόπων Κα¬ 
τηγ. (Α-2) της Φράγγου Βασιλικής που στεγάζεται στην ο¬ 
δό Ερμού 53 στη Θεσ/νίκη. 

Η άδεια λήγει στις 12.2.2001. 

Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 

-Φ- 

(5) 

Ανανέωση άδειας λειτουργίας ακτινολογικού εργαστηρί¬ 
ου Κατηγ. (Χ-2) της Γενικής Κλινικής «Αγ. Λουκάς» Α.Ε. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1 /10932/.. .3.99 απόφαση του Νομάρχη Θεσ¬ 
σαλονίκης που εκδόθηκε σύμφωνα με τις διατάξεις του 
Ν.Δ. 181/74 και Π.Δ. 470/83 και ΦΕΚ (539/Β/19.7.91) α- 
ριθμ. 14632 (φορ) 1416 ανανεώθηκε η άδεια λειτουργίας 
του ακτινολογικού Εργαστηρίου Κατηγ. (Χ-2) της Γενικής 
Κλινικής Αγ. Λουκάς Α.Ε. 

Η άδεια λήγει 15.2.2004. 

Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

( 6 ) 

Ανανέωση άδειας λειτουργίας εργαστηρίου Ραδιοϊσοτό¬ 
πων Κατηγ. (Α-2) της Γενικής Κλινικής «Γαληνός» στη 
Θεσ/νίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη Γ1/10942/...3.99 απόφαση του Νομάρχη Θεσσα¬ 
λονίκης που εκδόθηκε σύμφωνα με τις διατάξεις του Ν.Δ. 
181/74, Π.Δ. 470/83 και Υπουργ. απόφ. 14632,/φορ 
1416/19.7.99, ανανεώθηκε η άδεια λειτουργίας του Ερ¬ 
γαστηρίου Ραδιοϊσοτόπων Κατηγ. (Α-2) της Γενικής Κλινι¬ 
κής «Γαληνός». 

Η άδεια λήγει στις 12.2.2001. 

Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
-♦- 

( 7 ) 

Χορήγηση άδειας λειτουργίας ακτινολογικού εργαστηρί¬ 
ου Κατηγ. (Χ-3) του Νομ. Γενικού Νοσ/μείου «Αγ. Δη- 
μήτριος». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη Γ1/61999/...3.99 απόφαση του Νομάρχη Θεσσα¬ 
λονίκης που εκδόθηκε σύμφωνα με τις διατάξεις του Ν.Δ. 
181/74, Π.Δ. 470/83 και Υπουργ. απόφ. ΦΕΚ 
539/Β/19.7.91, αριθμ. 14632 (φορ) 1416 χορηγήθηκε ά¬ 
δεια λειτουργίας ακτινολογικού Εργαστηρίου Κατηγ. (Χ- 
3) του Νομ. Γενικού Νοσ/μείου Θεσ/νίκης «Αγ. Δημή- 
τριος». 

Η άδεια λήγει στις 27.11.2003. 

Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
-♦- 

( 8 ) 

Ανανέωση άδειας λειτουργίας εργαστηρίου Ραδιοϊσοτό¬ 
πων Κατηγ. (Α-1) του Βυζαντιάδη Αθανασίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1 /15851 /...3.99 απόφαση του Νομάρχη Θεσ¬ 
σαλονίκης που εκδόθηκε σύμφωνα με τις διατάξεις του 
Ν.Δ. 181/74, Π.Δ. 470/83 και Υπουργ. απόφ. ΦΕΚ 
539/Β/19.7.91 αριθμ. 14632 (φορ) 1416 ανανεώθηκε η ά¬ 
δεια λειτουργίας του Εργαστηρίου Ραδιοϊσοτόπων Κα¬ 
τηγ. (Α-1) του Μικροβιολόγου γιατρού Βυζαντιάδη Αθα¬ 
νασίου που στεγάζεται στην οδό Π.Π. Γερμανού 11. 

Η ανανέωση της άδειας του Εργαστηρίου λήγει 
17.2.2001. 

Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
-♦- 

( 9 ) 

Ανάκληση άδειας λειτουργίας εργαστηρίου οστεοπόρω¬ 
σης Κατηγ. (Α-1) των Α. Σιούντα - Ε. Μολυβδά επί της 
οδού Μητροπόλεως 85. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/14406/...3.99 απόφαση του Νομάρχη Θεσ¬ 
σαλονίκης που εκδόθηκε σύμφωνα με τις διατάξεις του 
άρθρ. 4 του Ν.Δ. 181/74, Π.Δ. 470/83 και αριθμ. 14632 
(φορ) 1416/19.7.91 Υπουργ. απόφαση ανακλήθηκε η ά¬ 


δεια λειτουργίας του Εργαστηρίου οστεοπόρωσης Κα¬ 
τηγ. (Α-1) των Α. Σιούντα- Ε. Μολυβδά καιΣΙΑ Ο.Ε. 

Ο Νουάοχπο 

ΚΩΝ/ΝΟΣ ΠΑΠΑΔΟΠΟΥΛΟΣ 

-♦- 

( 10 ) 

Ανανέωση άδειας λειτουργίας εργαστηρίου Ραδιοϊσοτό¬ 
πων Κατηγ. (Α-2) του Ιπποκρατείου Νοσ/μείου Θεσ/νί¬ 
κης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

ΜετηΔΥ/Γ1/10934/...3.99 απόφαση του Νομάρχη Θεσ¬ 
σαλονίκης που εκδόθηκε σύμφωνα με τις διατάξεις του 
Ν.Δ. 181/74, Π.Δ. 470/83 και Υπουργ. απόφ. ΦΕΚ 
539/Β/19.7.91/14632 (φορ) 1416 ανανεώθηκε η άδεια λει¬ 
τουργίας Εργαστηρίου Ραδιοϊσοτόπων Κατηγ. (Α-2) του 
Ιπποκράτειου Νοσ/μείου Θεσ/νίκης. 

Υπεύθυνος πυρηνικός γιατρός του Εργαστηρίου είναι ο 
Κ. Καρακατσάνης και υπεύθυνη ακτινοφυσικός η Ε. Φα¬ 
ρούλη. 

Η άδεια λήγει στις 12.2.2001. 

Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 

-φ- 

Αριθ. 878 ( 11 ) 

Σύσταση - Συγκρότηση Πρωτοβάθμιου Υπηρεσιακού 
Συμβουλίου της Νομαρχιακής Αυτοδιοίκησης Καστο¬ 
ριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις: 

α) Τηςπαρ. Ιγτου άρθρου 158, τωνπαρ. 3 και 4του άρ¬ 
θρου 159,τωνπαρ. 2, 4 και5του άρθρου 160,τηςπαρ. 2 
του άρθρου 161, του άρθρου 162 και των παρ. 2, 3 και 5 
του άρθρου 163 και των παρ. 9 και 17 του άρθρου δευτέ¬ 
ρου του Ν. 2683/1999 (ΦΕΚ 19 Α'). 

β) Των άρθρων 36, παρ. 1 και43τουΠ.Δ.410/1988 (ΦΕΚ 
191 Α'). 

γ) Του άρθρου 27του Ν. 2081/1992 (ΦΕΚ 154 Α'), με το ο¬ 
ποίο προστέθηκε άρθρο 29Α στο Ν. 1558/1985 (ΦΕΚ 137Α'). 

δ) Του άρθρου 15, παρ. 38 του Ν. 2503/1997 και του άρ¬ 
θρου 37 του Ν. 2190/1994. 

ε) Τις οργανικές θέσεις της Νομαρχιακής Αυτοδιοίκη¬ 
σης Καστοριάς, (Υπουργική Απόφαση αριθ. 22/4.5.1995, 
ΦΕΚ 362 Β'), αποφασίζουμε: 

1. Συγκροτούμε Πενταμελές Υπηρεσιακό Συμβούλιο, 
αρμόδιο για όλο το προσωπικό της Νομαρχιακής Αυτοδι¬ 
οίκησης Καστοριάς, ως εξής: 

Α) Από τρεις (3) μόνιμους υπαλλήλους, με βαθμό Διευ¬ 
θυντή, από αυτούς που υπάγονται στην αρμοδιότητα του 
Υπηρεσιακού Συμβουλίου και υπηρετούν στην έδρα του 
Υπηρεσιακού Συμβουλίου και 

Β) Από δύο (2) αιρετούς εκπροσώπους των υπαλλήλων, 
με βαθμό τουλάχιστον Α', με τους αναπληρωτές τους. 

2. Τα υπό στοιχείο (Α) μέλη της προηγούμενης παρα¬ 
γράφου ορίζονται από το Νομάρχη και κατά την πρώτη 
συγκρότηση, σύμφωνα με τις διατάξεις της παρ. 9του άρ¬ 
θρου δευτέρου του Ν. 2683/1999. 

3. Με την απόφαση του ορισμού των μελών του Υπηρε- 

σιακού Συμβουλίου, ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου, με αναπληρω¬ 
τή του επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό Διευθυντή από αυτούς που υπάγονται στην αρ¬ 
μοδιότητα του Υπηρεσιακού Συμβουλίου και υπηρετούν 
στην έδρα του. Κατά την πρώτη εφαρμογή, τα ανωτέρω 
δύο αναπληρωματικά μέλη ορίζονται σύμφωνα με την 
παρ. 9 του άρθρου δευτέρου του Ν. 2683/1999. Στην πε¬ 
ρίπτωση που προεδρεύει ο αναπληρωτής του Προέδρου, 
θα συμμετέχει ως τακτικό μέλος ο αναπληρωτής του προ- 
εδρεύοντος. 

4.0 εισηγητής ορίζεται με απόφαση του Προέδρου του 
Υπηρεσιακού Συμβουλίου, σύμφωνα με τις διατάξεις του 
άρθρου 15, παρ. 38του Ν. 2503/1997. 

5. Χρέη Γραμματέα στο Ειδικό Υπηρεσιακό Συμβούλιο 
εκτελεί υπάλληλος που ορίζεται, με τον αναπληρωτή του, 
από το Νομάρχη. 

6. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του Νόμου αυτού, 
η θητεία των μελών του λήγει στις 31.12.2000. 

7. Κατά την πρώτη συγκρότηση του Υπηρεσιακού Συμ¬ 
βουλίου ως αιρετοί εκπρόσωποι των υπαλλήλων ορίζο¬ 
νται οι εκπρόσωποι που αναδείχθηκαν από τις Εκλογές 
της 18.12.1998. 

8. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου δευτέρου του Ν. 2683/1999, και οι οποίες δεν 
θα έχουν κριθεί από αυτό, μέχρι τον ορισμό των μελών 
του νέου Υπηρεσιακού Συμβουλίου, κρίνονται από το Υ¬ 
πηρεσιακό Συμβούλιο που συγκροτείται με την απόφαση 
αυτή, χωρίς να απαιτείται νέα παραπομπή των υποθέσε¬ 
ων αυτών. 

9. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού της Νο¬ 
μαρχιακής Αυτοδιοίκησης Καστοριάς, ούτε του κρατικού 
προϋπολογισμού, γιατί με την παρούσα σύσταση δεν με¬ 
ταβάλλεται ο αριθμός των μελών του υφισταμένου κατά 
την έναρξη ισχύος του Ν. 2683/1999 Υπηρεσιακού Συμ¬ 
βουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 6 Απριλίου 1999 

Ο Νομάρχης 
ΓΙΩΡΓΟΣ ΚΑΠΑΧΤΣΗΣ 

-Φ- 

ΑΠΟΦΑΣΗ 45/11/1999 (12) 

Προληπτικός έλεγχος της συγκέντρωσης των Εταιρειών 
Π. ΚΩΤΣΟΒΟΛΟΣ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗ¬ 
ΧΑΝΙΚΗ ΕΤΑΙΡΙΑ ΗΛΕΚΤΡΙΚΩΝ ΚΑΙ ΗΛΕΚΤΡΟΝΙΚΩΝ 
ΕΙΔΩΝ και ΡΑΔΙΟ ΑΘΗΝΑΙ Α.Ε.Β.Ε.Τ.Ε., η οποία γνω¬ 
στοποιήθηκε σύμφωνα με το άρθ. 4β του Ν. 703/77, ό¬ 
πως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 9η Δεκεμβρίου 1998, ημέρα Τε¬ 
τάρτη και ώρα 12:30 μ.μ., με την εξής σύνθεση: 

Πρόεδρος: Σταύρος Αργυρόπουλος, 


Μέλη: Μιχαήλ Φράγκος, κωλυομένου του τακτικού Νι¬ 
κολάου Παραθύρα, 

Βλάσιος Ασημακόπουλος, 

Χαρίλαος Χάρακας, 

Κωνσταντίνος Ηλιόπουλος, 

Λεωνίδας Νικολούζος και 
Ιωάννης Κατσουλάκος. 

Γραμματέας: Αικατερίνη Τριβέλη, κωλυομένης της τα¬ 
κτικής Αλεξάνδρας-Μαρίας Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 

Θέμα της συνεδριάσεως ήταν ο προληπτικός έλεγχος 
της συγκέντρωσης των Εταιρειών Π. ΚΩΤΣΟΒΟΛΟΣ Α¬ 
ΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΙΑ ΗΛΕ¬ 
ΚΤΡΙΚΩΝ ΚΑΙ ΗΛΕΚΤΡΟΝΙΚΩΝ ΕΙΔΩΝ (εφεξής ΚΩΤΣΟ¬ 
ΒΟΛΟΣ) και ΡΑΔΙΟ ΑΘΗΝΑΙ Α.Ε.Β.Ε.Τ.Ε. (εφεξής ΡΑΔΙΟ 
ΑΘΗΝΑΙ), η οποία πραγματοποιήθηκε στις 21 Μάίου 1998 
μέσω του Χρηματιστηρίου Αξιών Αθηνών, με εξαγορά α¬ 
πό την πρώτη ποσοστού 51% των κοινών και προνομιού¬ 
χων μετόχων της δεύτερης και γνωστοποιήθηκε στην Ε¬ 
πιτροπή Ανταγωνισμού την 4 Ιουνίου 1998, σύμφωνα με το 
άρθρο 4βτου Ν. 703/77, όπως ισχύει. Με την υπόθεση συ- 
νεκδικάζεται, λόγω συνάφειας του αντικειμένου, η από 
4.9.1998 κοινή παρέμβαση, κατά των συμμετεχουσών 
στην κρινόμενη συγκέντρωση Εταιρειών, των ενώσεων 
και συνεταιρισμών με τις επωνυμίες «ΕΚΡΗΣ» ΕΝΩΣΗ ΚΑ¬ 
ΤΑΣΤΗΜΑΤΑΡΧΩΝ ΡΑΔΙΟΦΩΝΩΝ (εφεξής ΕΚΡΗΣ), Η¬ 
ΛΕΚΤΡΙΚΩΝ ΕΙΔΩΝ, ΕΝΩΣΗ ΕΜΠΟΡΩΝ ΕΙΔΩΝ ΕΦΑΡ¬ 
ΜΟΓΗΣ ΗΛΕΚΤΡΙΣΜΟΥ, ΕΧΡΕΒΤ Κ. & Ν. ΕΛΛΑΔΟΣ ΣΥΝ- 
ΠΕ, «ΣΕΗΟΣ» ΣΥΝΕΤΑΙΡΙΣΜΟΣ ΕΜΠΟΡΩΝ 
ΗΛΕΚΤΡΙΚΩΝ ΟΙΚΙΑΚΩΝ ΣΥΣΚΕΥΩΝ ΣΥΝ/ΕΠΕ, «311.- 
ΒΕΒ» ΠΡΟΜΗΘΕΥΤΙΚΟΣ ΚΑΙ ΠΑΡΑΓΩΓΙΚΟΣ ΣΥΝΕΤΑΙ¬ 
ΡΙΣΜΟΣ ΚΑΤΑΣΤΗΜΑΤΑΡΧΩΝ ΗΛΕΚΤΡΙΚΩΝ ΣΥΣΚΕΥΩΝ 
ΚΑΙ ΣΥΝΑΦΩΝ ΕΙΔΩΝ και «ΗΛΜΑΚ» ΠΡΟΜΗΘΕΥΤΙΚΟΣ 
ΚΑΙ ΠΑΡΑΓΩΓΙΚΟΣ ΣΥΝΕΤΑΙΡΙΣΜΟΣ ΚΑΤΑΣΤΗΜΑΤΑΡ¬ 
ΧΩΝ ΗΛΕΚΤΡΙΚΩΝ ΣΥΣΚΕΥΩΝ ΚΑΙ ΣΥΝΑΦΩΝ ΕΙΔΩΝ 
ΒΟΡΕΙΟΥ ΕΛΛΑΔΟΣ & ΘΕΣΣΑΛΙΑΣ ΣΥΝΠΕ. 

Στη συνεδρίαση παρέστησαν α) η ΚΩΤΣΟΒΟΛΟΣ δια 
της πληρεξούσιας της δικηγόρου Αικατερίνης Βραχά, β) 
η ΡΑΔΙΟ ΑΘΗΝΑΙ δια του πληρεξουσίου της δικηγόρου 
Αγγέλου Λάμπρου και γ) εκ των παρεμβαινόντων μόνον η 
ΕΚΡΗΣ δια του Προέδρου της Γεωργίου Στεφανάκη και 
μετά του πληρεξουσίου της δικηγόρου Δημητρίου Κου- 
τσούκη. 

Στην αρχή της συζήτησης το λόγο έλαβε η Γ ενική Ειση- 
γήτρια της Γραμματείας Σοφία Καμπερίδου, η οποία ανέ¬ 
πτυξε τη γραπτή εισήγηση της Γ ραμματείας επί της υπο- 
θέσεως και κατέληξε προτείνοντας α) τη μη απαγόρευση 
της υπό κρίση συγκέντρωσης, δεδομένου ότι ο περιορι¬ 
σμός του ανταγωνισμού που αυτή συνεπάγεται ιδιαίτερα 
στην αγορά λιανικής πώλησης ηλεκτρικών και ηλεκτρονι¬ 
κών ειδών δεν είναι τέτοιος που να δικαιολογεί την απα¬ 
γόρευσή της, και β) την επιβολή προστίμου ύψους 
100.000.000 δρχ. στην αποκτώσα τον έλεγχο Εταιρεία 
ΚΩΤΣΟΒΟΛΟΣ (ποσό που αντιστοιχεί στο 0,212% περί¬ 
που του κύκλου εργασιών της εν λόγω Εταιρείας ή άλλως 
στο 0,161% περίπου του παγκόσμιου κύκλου εργασιών 
του ομίλου Εταιρειών ΦΟΥΡΛΗ, στον οποίο ανήκει η 
ΚΩΤΣΟΒΟΛΟΣ), για την πραγματοποίηση της συγκέ¬ 
ντρωσης, κατά παράβαση του άρθρου 4ε παρ. 1 του Νό¬ 
μου. Όσον αφορά την συνεξεταζόμενη κοινή παρέμβαση, 
η Γενική Εισηγήτρια πρότεινε την απόρριψή της. 

Στη συνέχεια το λόγο έλαβαν οι πληρεξούσιοι δικηγόροι 

των συμμετεχουσών στη συγκέντρωση επιχειρήσεων, οι 
οποίοι ανέπτυξαν τις θέσεις αυτών, έδωσαν πληροφορίες, 
εξηγήσεις και διευκρινίσεις σε ερωτήσεις που τους υπέ¬ 
βαλαν ο Πρόεδρος και τα Μέλη της Επιτροπής και ζήτησαν 
από την Επιτροπή α) τη μη απαγόρευση της συγκέντρω¬ 
σης, β) την απαλλαγή της ΚΩΤΣΟΒΟΛΟΣ από το προτει- 
νόμενο από τη Γραμματεία πρόσημο ή άλλως το πρόστιμο 
αυτό να περιορισθεί στο ελάχιστο και γ) την απόρριψη της 
συνεκδικαζόμενης παρέμβασης, αναφερόμενοι και στο υ¬ 
πόμνημα που θα υποβάλουν. Κατόπιντο λόγο έλαβε ο πλη¬ 
ρεξούσιος δικηγόρος της παρισταμένης παρεμβαίνουσας 
ένωσης, ο οποίος ανέπτυξε τις θέσεις αυτής, έδωσε πλη¬ 
ροφορίες, εξηγήσεις και διευκρινίσεις σε ερωτήσεις που 
του υπέβαλαν ο Πρόεδρος και τα Μέλη της Επιτροπής και 
ζήτησε από την Επιτροπή α) την αποδοχή της κοινής πα¬ 
ρέμβασης και β) την απαγόρευση της κρινόμενης συγκέ¬ 
ντρωσης, η οποία αναμένεται να δημιουργήσει σημαντι¬ 
κούς περιορισμούς στον ανταγωνισμό στις σχεπκές αγο¬ 
ρές που αυτή αφορά, αναφερόμενος και στο υπόμνημα 
που θα υποβάλει. Ο Πρόεδρος της Επιτροπής έδωσε προ¬ 
θεσμία μέχρι πς 16.12.1998 σε όλα τα ενδιαφερόμενο μέ¬ 
ρη για να προσκομίσουν τα υπομνήματά τους. 

Η Επιτροπή Ανταγωνισμού συνήλθε σε διάσκεψη την 
20η Ιανουάριου 1999, στην ίδια ως άνω αίθουσα, την ο¬ 
ποία συνέχισε και ολοκλήρωσε την 23.3.1999 και, κατά 
την οποία, αφού έλαβε υπόψη της τα στοιχεία του φακέ¬ 
λου, την εισήγηση της Γραμματείας της Επιτροπής Αντα¬ 
γωνισμού, τις απόψεις που διετύπωσαν, εγγράφως και 
προφορικώς, όλα τα ενδιαφερόμενο μέρη κατά την συζή¬ 
τηση της υποθέσεως, καθώς επίσης και τα υπομνήματα 
τα οποία αυτά υπέβαλαν, 

ΣΚΕΦΘΗΚΕ ΩΣ ΕΞΗΣ 

1.1. Η επιχείρηση ΚΩΤΣΟΒΟΛΟΣ ΑΕ εδρεύει στη Μετα¬ 
μόρφωση Αττικής και έχει ως αντικείμενο τη λιανική πώλη¬ 
ση ηλεκτρικών και ηλεκτρονικών ειδών μέσω αλυσίδας κα¬ 
ταστημάτων, εκ των οποίων δεκαπέντε βρίσκονται στο Νο¬ 
μό Αττικής και δεκατέσσερα στην επαρχία, ενώ διαθέτει και 
σύμβαση δικαιόχρησης (ίΓαποΙτίεβ) με την Εταιρεία ΠΕΛΟ¬ 
ΠΙΔΑΣ ΑΘΑΝΑΣΟΠΟΥΛΟΣ ΑΕ που εδρεύει στην Πάτρα. 

Στο μετοχικό κεφάλαιο της επιχειρήσεως αυτής συμμε¬ 
τέχει με ποσοστό 51% η Εταιρεία ΑΦΟΙ ΦΟΥΡΛΗ ΑΕΒΕ (ε¬ 
φεξής ΦΟΥΡΛΗ) και με ποσοστό 49% ο Μαρίνος Παράβο¬ 
λος, ο οποίος κατέχει επίσης τη θέση του Π ροέδρου και Δι- 
ευθύνοντος Συμβούλου της Εταιρείας. 

Η μητρική Εταιρεία ΦΟΥΡΛΗ ΑΕ δραστηριοποιείται στη 
χονδρική πώληση ηλεκτρικών συσκευών. Εισάγει και ε¬ 
μπορεύεται προϊόντα ξένων οίκων με τα σήματα ΘΕΝΕΠ- 
ΑΙ. ΕΙ.ΕΟΤΒΙΟ, ΝΕΡΡ, ΤΕΙΕΡϋΝΚΕΝ, και διαθέτει και τα 
προϊόντα ΡΟΙΙΗΙΙδ ΕυΡΙΟΡΑ. 

Στον όμιλο ΦΟΥΡΛΗ, εκτός από την εξαγοράζουσα, α¬ 
νήκουν και οι: 1) ΟΝΕ 1Λ/ΑΥ ΠΛΗΡΟΦΟΡΙΚΗ ΑΕΒΕ (εφεξής 
ΟΝΕ ΪΛ/ΑΥ), η οποία ελέγχεται κατά 75% από την ΚΩΤΣΟ¬ 
ΒΟΛΟΣ, 2) ΕΛΕΚΤΡΟΣΤΑΤΟΥΣ Α.Ε. & Ε.Ε. ΗΛΕΚΤΡΙΚΩΝ 
ΕΙΔΩΝ, που ελέγχεται κατά 80,75% από την ΚΩΤΣΟΒΟ¬ 
ΛΟΣ και βρίσκεται στο στάδιο της εκκαθάρισης, 3) ΕΥΡΩ- 
ΗΛΕΚΤΡΙΚΗ Ε.Β.Ε.Ε. ΗΛΕΚΤΡΙΚΩΝ & ΗΛΕΚΤΡΟΝΙΚΩΝ 
ΠΡΟΪΟΝΤΩΝ (εφεξής ΕΥΡΩΗΛΕΚΤΡΙΚΗ), η οποίαελέγχε- 
ται κατά 100% από μέλη της οικογένειας Φουρλή και έχει 
ως κύριο αντικείμενο τη χονδρική πώληση ηλεκτρικών ει¬ 
δών, 4) ΕΥΡΩΗΛΕΚΤΡΟΝΙΚΗ Α.Ε. ΣΥΣΤΗΜΑΤΩΝ ΑΥΤΟ¬ 
ΜΑΤΙΣΜΟΥ ΓΡΑΦΕΙΩΝ ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙ¬ 
ΝΩΝΙΩΝ (εφεξής ΕΥΡΩΗΛΕΚΤΡΟΝΙΚΗ), που ελέγχεται 
κατά 70% από την ΕΥΡΩΗΛΕΚΤΡΙΚΗ, και η οποία δραστη¬ 


ριοποιείται στη χονδρική πώληση των συσκευών αυτομα¬ 
τισμού γραφείου του οίκου 8ΑΜ51ΙΝΘ, 5) 5.Ο. 5ΕΝΟΟ 
ΕΙ.ΕΟΤΒΙΟ ΗΟΜΑΝΙΑ5 .Β.Ι. η οποία εδρεύει στη Ρουμανία 
και ελέγχεται εξ ολοκλήρου από τη ΦΟΥΡΛΗ, 6) ΟΕΝΟΟ 
Ι_ΤΩ η οποία εδρεύει στη Σόφια της Βουλγαρίας και ελέγ¬ 
χεται εξ ολοκλήρου από τη ΦΟΥΡΛΗ. Επίσης η ΦΟΥΡΛΗ 
συμμετέχει με ποσοστό 30% στην Εταιρεία Ρ.Τ.5. ΕΙΕΟ- 
ΤΗΟϋΝΕ ϋΜΙΤΕΩ η οποία εδρεύει στην Κύπρο. 

Ο κύκλος εργασιών της επιχειρήσεως ΚΩΤΣΟΒΟΛΟΣ, 
το 1997, στην εθνική αγορά, ανήλθε σε 47.174,65 δρχ. πε¬ 
ρίπου, ποσό το οποίο αντιστοιχεί σε 152,95εκ. ΕΟϋ,ενώο 
παγκόσμιος κύκλος εργασιών των Εταιρειών της Οικ. 
Φουρλή, το ίδιο έτος ανήλθε σε 61.926,72 εκ. δρχ. ήτοι 
200,78 εκ. ΕΟϋ. 

2. Η επιχείρηση ΡΑΔΙΟ ΑΘΗΝΑΙ εδρεύει στο Αιγάλεω Ατ¬ 
τικής, είναι εισηγμένη στο Χρημαπστήριο Αξιών Αθηνών και 
έχει ως ανηκείμενο την πώληση (λιανική και χονδρική) ηλε¬ 
κτρικών και ηλεκτρονικών ειδών, μέσω δικτύου δέκα κατα¬ 
στημάτων λιανικής, τα οποία βρίσκονται στο Νομό Αττικής. 

Στον τομέα της χονδρικής πώλησης είναι αποκλειστικός 
αντιπρόσωπος για την Ελλάδα των Ιταλικών λευκών οικια¬ 
κών συσκευών με το σήμα ΟΑΝΩΥ (παρά το γεγονός ότι η 
παράγωγος ιταλική Εταιρεία έχει ήδη ιδρύσει θυγατρική 
Εταιρεία στη χώρα μας). 

Η ΡΑΔΙΟ ΑΘΗΝΑΙ ελέγχει εξ ολοκλήρου την Εταιρεία Η¬ 
ΛΕΚΤΡΙΣΜΟΣ ΘΑΙΑΧΥ ΤΗΛΕΟΡΑΣΗ Α.Ε. η οποία βρίσκε¬ 
ται σε αδράνεια. 

Ο κύκλος εργασιών της ΡΑΔΙΟ ΑΘΗΝΑΙ, το 1997, στην ε¬ 
θνική αγορά, ανήλθε σε 11.838,40 εκ. δρχ. περίπου, ποσό 
το οποίο αντιστοιχεί σε 38,38 εκ. ΕΟίΙ. 

11.1. Η σχετική αγορά προϊόντων περιλαμβάνει το σύνο¬ 
λο των προϊόντων που θεωρούνται από τον καταναλωτή ε- 
ναλλάξιμα ή δυνάμενα να υποκατασταθούν μεταξύ τους 
λόγω των χαρακτηριστικών τους, της τιμής και της σκο- 
πούμενης χρήσης τους. 

Οι συμμετέχουσες στην συγκέντρωση επιχειρήσεις 
δραστηριοποιούνται στην ευρύτερη αγορά της εμπορίας 
(λιανικής και χονδρικής) ηλεκτρικών και ηλεκτρονικών ει¬ 
δών. 

Ειδικότερα η παρούσα συγκέντρωση αφορά: 

ί) τη χονδρική πώληση α) λευκών ηλεκτρικών συσκευών, 
όπως ψυγείων, πλυντηρίων, κουζινών κ.λπ., β) μαύρων συ¬ 
σκευών εικόνας και ήχου, όπως τηλεοράσεων, βίντεο, ενι¬ 
σχυτών κ.λπ., γ) κλιματιστικών, δ) ηλεκτρικών μικροσυ- 
σκευών, όπως μίξερ, καφετιέρες κ.λπ., ε) ηλεκτρονικών υ¬ 
πολογιστών, συσκευών τηλεομοιοτυπιών μηνυμάτων 
(ίειχ), συσκευών τηλεφώνου κ.λπ. και 

ϋ) τη λιανική πώληση των παραπάνω συσκευών. 

Παρότι σε επίπεδο παραγωγής, καθένα από τα παραπά¬ 
νω ενδεικτικά αναφερόμενα επιμέρους προϊόντα αποτελεί 
ξεχωριστή αγορά, σε επίπεδο χονδρικής πώλησης (ήτοι 
προμηθευτών) δεν κρίνεται απαραίτητη η διάκριση ανά 
προϊόν, αλλά ανά κατηνορία-ομάδα προϊόντων, όπως λευ¬ 
κές συσκευές, κλιματιστικά, δεδομένου ότι τα προϊόντα 
κάθε κατηγορίας ως επί το πλείστον, διατίθενται από τα ί¬ 
δια δίκτυα διανομής. 

Περαιτέρω η λιανική πώληση των παραπάνω συσκευών 
διενεργείται κυρίως μέσω εξειδικευμένων καταστημάτων 
πώλησης ηλεκτρικών και ηλεκτρονικών ειδών και όσον α¬ 
φορά τους καταναλωτές, θα μπορούσε να θεωρηθεί ως ε¬ 
νιαία αγορά. 

2. Η σχετική γεωγραφική αγορά περιλαμβάνει την πε¬ 
ριοχή στην οποία οι ενδιαφερόμενος επιχειρήσεις πωλούν 

τα σχετικά προϊόντα υπό επαρκώς ομοιογενείς συνθήκες 
ανταγωνισμού. 

Στη συγκεκριμένη περίπτωση ως σχετική γεωγραφική α¬ 
γορά όσον αφορά: α) τη χονδρική πώληση θεωρείται αυτή 
του συνόλου της ελληνικής επικράτειας, και β) τη λιανική 
πώληση θεωρείται αυτή του νομού και δη, στην υπό κρίση 
υπόθεση, του Ν. Αττικής, δεδομένου ότι η εξαγοραζόμενη 
εταιρεία ΡΑΔΙΟ ΑΘΗΝΑΙ δραστηριοποιείται μέσω του δι¬ 
κτύου καταστημάτων της μόνο στον νομό αυτό. 

III. 1. Σύμφωνα με το άρθρο 4 παρ. 2 εδάφ. β' του Ν. 
703/77 όπως ισχύει, συγκέντρωση πραγματοποιείται όταν 
ένα ή περισσότερα πρόσωπα που ελέγχουν ήδη μία ή πε¬ 
ρισσότερες επιχειρήσεις, αποκτούν άμεσα ή έμμεσα τον 
έλεγχο του συνόλου ή τμημάτων μίας ή περισσοτέρων άλ¬ 
λων επιχειρήσεων. 

Στην υπό κρίση περίπτωση, με την εξαγορά του 51 % των 
κοινών και προνομιούχων μετόχων της ΡΑΔΙΟ ΑΘΗΝΑΙ ΑΕ 
από την ΚΩΤΣΟΒΟΛΟΣ (και εμμέσως από τη ΦΟΥΡΛΗ), α¬ 
ποκτάται ο έλεγχος της πρώτης Εταιρείας από τη δεύτερη 
(και την τρίτη) και συνεπώς πραγματοποιείται οριζόντια 
και κάθετη συγκέντρωση επιχειρήσεων, κατά την έννοια 
του άρθρου 4 παρ. 2β, η οποία εμπίπτει στις σχετικές με τις 
συγκεντρώσεις ρυθμίσεις του νόμου αυτού. 

2. Η υπό κρίση συγκέντρωση υπόκειται υποχρεωτικά σε 
προηγούμενη γνωστοποίηση σύμφωνα με τις διατάξεις 
του άρθρου 4β παρ. 1 του Ν. 703/77 όπως ισχύει, δεδομέ¬ 
νου ότι πληρούται η μία τουλάχιστον εκ των δύο προϋπο¬ 
θέσεων που ορίζει ο Νόμος και συγκεκριμένα αυτή του κύ¬ 
κλου εργασιών. 

Σύμφωνα δε με το ίδιο ως άνω άρθρο, κάθε συγκέντρω¬ 
ση επιχειρήσεων που υπόκειται σε προληπτικό έλεγχο, 
πρέπει να γνωστοποιείται στην Επιτροπή Ανταγωνισμού 
μέσα σε δέκα (10) εργάσιμες ημέρες από τη σύναψη της 
συμφωνίας ή τη δημοσίευση της προσφοράς ή ανταλλα¬ 
γής ή την απόκτηση συμμετοχής που εξασφαλίζει τον έ¬ 
λεγχο της επιχείρησης. 

Στην προκειμένη περίπτωση η συγκέντρωση πραγματο¬ 
ποιήθηκε μέσω Χρηματιστηρίου σπς 21.5.1998 και ορίσθη¬ 
κε νέο Διοικητικό Συμβούλιο στην εξαγοραζόμενη από την 
εξαγοράζουσα στις 27.5.1998, ενώ γνωστοποιήθηκε στην 
Επιτροπή Ανταγωνισμού στις 4.6.1998. Συνεπώς, η εξαγο¬ 
ράζουσα Εταιρεία ΚΩΤΣΟΒΟΛΟΣ, με την αγορά των μετο¬ 
χών και τον άμεσο διορισμό νέου Διοικητικού Συμβουλίου 
στην εξαγοραζόμενη ΡΑΔΙΟ ΑΘΗΝΑΙ, προχώρησε σε πραγ¬ 
ματοποίηση της συγκέντρωσης και απόκτηση του ελέγχου 
της τελευταίας, κατά παράβαση του νόμου, και, ως εκ τού¬ 
του, θα πρέπει να επιβληθεί στην αποκτήσασα τον έλεγχο Ε¬ 
ταιρεία ΚΩΤΣΟΒΟΛΟΣ πρόστιμο, το ύψος του οποίου, σύμ¬ 
φωνα με την πλειοψηφία των μελών της Επιτροπής θα πρέ¬ 
πει να ανέλθει σε 100.000.000 δρχ. (ποσό το οποίο 
αντιστοιχεί σε ποσοστό 0,13557% επί του συνολικού κύ¬ 
κλου εργασιών των συμμετεχουσών στην συγκέντρωση ε¬ 
πιχειρήσεων, σύμφωνα με το άρθρο 4 του Νόμου), σύμφω¬ 
να με τα προβλεπόμενα στο άρθρο 4ε παρ. 1 του Νόμου 
703. Γη, όπως ισχύει. Και αυτό διότι: α) οι διατάξεις του Νό¬ 
μου για τον προληιτπκό έλεγχο συγκεντρώσεων βρίσκονται 
σε ισχύ από το 1995 και επομένως ήταν γνωστές στις αι¬ 
τούσες επιχειρήσεις, β) η Επιτροπή με σχετικές αποφάσεις 
της, οι οποίες δημοσιεύονται στο ΦΕΚ, αλλά και στον ημε¬ 
ρήσιο οικονομικό τύπο, έχει ερμηνεύσει εκτενώς τις σχετι¬ 
κές αυτές διατάξεις και γ) στην υπό κρίση υπόθεση δεν ήταν 
προφανές, ότι η συγκέντρωση εξ αντικειμένου δεν θα μπο¬ 
ρούσε να περιορίσει σημαντικά τον ανταγωνισμό στην εθνι¬ 


κή αγορά ή σε σημανπκό τμήμα της και συνεπώς δεν ήταν 
βέβαιο ότι αποκλείετο η πρόκληση από την συγκέντρωση 
αυτή κινδύνου τον οποίον ο νομοθέτης είχε σκοπό να απο¬ 
τρέψει με την απαγόρευση του άρθρου 4 παρ. 1. 

Κατά τη γνώμη, τριών μελών της Επιτροπής, για τους ί¬ 
διους ανωτέρω μνημονευόμενους λόγους, θα πρέπει να ε¬ 
πιβληθεί στην αποκτήσασα τον έλεγχο Εταιρεία ΚΩΤΣΟ¬ 
ΒΟΛΟΣ πρόστιμο ύψους 300.000.000 δρχ., ήτοι ποσοστό 
0,4067% του συνολικού κύκλου εργασιών των συμμετε¬ 
χουσών στη συγκέντρωση επιχειρήσεων, το οποίο σαφώς 
δεν υπερβαίνει το ανώτατο προβλεπόμενο από το νόμο 
ποσοστό 15%. 

3. Όσον αφορά στην εκτίμηση της δυνατότητας μιας 
συγκέντρωσης να περιορίσει σημαντικά τον ανταγωνισμό 
υπό την έννοια της παρ. 1 του άρθρου 4γ του Ν. 703/77, 
λαμβάνονται υπόψη ιδιαίτερα η διάρθρωση όλων των 
σχετικών αγορών, ο πραγματικός και ο δυνητικός αντα¬ 
γωνισμός εκ μέρους επιχειρήσεων εγκατεστημένων ε¬ 
ντός ή εκτός Ελλάδος, η ύπαρξη νομικών ή πραγματικών 
εμποδίων εισόδου στην αγορά, η θέση των ενδιαφερομέ¬ 
νων επιχειρήσεων στην αγορά και η χρηματοδοτική και οι¬ 
κονομική δύναμή τους, οι δυνατότητες επιλογής των προ¬ 
μηθευτών και των χρηστών από τις επιχειρήσεις και από 
άλλες ανταγωνιστικές ή δυνητικά ανταγωνιστικές επιχει¬ 
ρήσεις, η πρόσβασή τους στις πηγές εφοδιασμού ή στις 
αγορές διάθεσης των προϊόντων, η εξέλιξη της προσφο¬ 
ράς και της ζήτησης των οικείων αγαθών και υπηρεσιών, 
τα συμφέροντα των ενδιάμεσων και τελικών καταναλω¬ 
τών και η συμβολή στην εξέλιξη της τεχνικής και οικονο¬ 
μικής προόδου, υπό τον όρο ότι η εξέλιξη αυτή είναι προς 
το συμφέρον των καταναλωτών και δεν αποτελεί εμπόδιο 
για τον ανταγωνισμό. 

Εν προκειμένω η παρούσα συγκέντρωση, με βάση την α¬ 
νάλυση των πραγματικών στοιχείων του φακέλλου και κα¬ 
τά την κρίση της Επιτροπής προκύπτει ότι με την απόκτη¬ 
ση της ΡΑΔΙΟ ΑΘΗΝΑΙ ενισχύει σημαντικά η χρηματοδοτι¬ 
κή και οικονομική δύναμη του ομίλου ΦΟΥΡΛΗ, με 
αποτέλεσμα: 

α) να ισχυροποιείται στην αγορά πης χονδρικής πώλησης 
ηλεκτρικών και ηλεκτρονικών ειδών, όπου όμως δραστη¬ 
ριοποιούνται και άλλες επιχειρήσεις με σημαντική χρημα¬ 
τοοικονομική δύναμη, όπως οι Β3Ρ, ΡΗΙΟΡ5,30ΝΥ, κ.αλ., 

β) να αποτελεί πλέον τον πιο ισχυρό όμιλο εταιρειών 
στην αγορά λιανικής πώλησης ηλεκτρικών και ηλεκτρονι¬ 
κών ειδών, με σημαντικότατη διαφορά τόσο σε κεφάλαια 
και πάγια περιουσιακά στοιχεία, όσο και σε πωλήσεις από 
τις λοιπές ανταγωνίστριες εταιρείες, 

γ) να ενισχύει εμφανώςτη θέση του ομίλου αυτού στις ε- 
πιμέρους σχετικές αγορές (κάθετα και οριζόντια) και ιδιαί¬ 
τερα στοντομέατης λιανικής πώλησης με αποτέλεσμα την 
αύξηση του μεριδίου ΚΩΤΣΟΒΟΛΟΣ από 16,5% περίπου 
σε 20% σε όλη την Ελλάδα (ειδικότερα στις λευκές οικια¬ 
κές συσκευές ενισχύει το μερίδιο της από 14% σε 18% 
στις συσκευές ήχου και εικόνας από 20% σε 23%, στα κλι¬ 
ματιστικά από 12% σε 14% και στις μικροσυσκευές από 
15% σε 20% με την αμέσως επόμενη ανταγωνιστική επι¬ 
χείρηση με την επωνυμία ΡΑΔΙΟ Α. ΚΟΡΑΣΙΔΗΣ ΕΜΠΟΡΙ¬ 
ΚΕΣ ΕΠΙΧΕΙΡΗΣΕΙΣ Α.Ε. (εφεξής ΚΟΡΑΣΙΔΗΣ) η οποία 
πλέον δεν ξεπερνά σε όλες τις κατηγορίες πλην των μι- 
κροσυσκευών, το 10%) και 

δ) να αυξάνεται ο αριθμός των καταστημάτων λιανικής 
που διαθέτει από 30 συνολικά ιδιόκτητα καταστήματα (15 
στο νομό Αττικής και 14 στην υπόλοιπη Ελλάδα και ένα κα- 

τάστημα ΡΓεηοΙτίδθ στην Πάτρα), σε 40. Στην περιοχή του 
νομού Αττικής ειδικότερα, αυξάνεται το μερίδιο του Ομί¬ 
λου αυτού από 19,3% σε 25,2%, ο δε αριθμός των κατα¬ 
στημάτων του από 15 σε 25. 

Παράλληλα με την διάρθρωση των επιμέρους αγορών 
βάση των ανωτέρω και της προεκτεθείσης αναλύσεως της 
οικονομικής ισχύος των συμμετεχουσών στην συγκέντρω¬ 
ση επιχειρήσεων, διαπιστώνεται περαιτέρω κατά την κρί¬ 
ση της επιτροπής: 

α) Η ύπαρξη έντονου ανταγωνισμού, στο χώρο της χον¬ 
δρικής πώλησης ηλεκτρικών και ηλεκτρονικών ειδών, από 
πολλές και δυναμικές επιχειρήσεις, που δεν αναμένεται να 
επηρεασθεί σημαντικά από την υπό κρίση συγκέντρωση. 

β) Σχετικός περιορισμός του ανταγωνισμού, στο χώρο 
της λιανικής πώλησης ηλεκτρικών και ηλεκτρονικών ειδών, 
ιδιαίτερα στο Ν. Αττικής, καθόσον η ισχυρότερη εταιρεία 
του χώρου (ΚΩΤΣΟΒΟΛΟΣ) εξαγοράζει την τρίτη κατά σει¬ 
ρά δυναμικότερη επιχείρηση (ΡΑΔΙΟ ΑΘΗΝΑΙ) ώστε οι δύο 
όμιλοι ΦΟΥΡΛΗ και ΚΟΡΑΣΙΔΗΣ να συγκεντρώνουν πλέον 
το 28,5% της αγοράς στο σύνολο της Ελληνικής επικράτει¬ 
ας και το 36,1 % της αγοράς στο Ν. Αττικής, ενώ το υπόλοι¬ 
πο ποσοστό κατανέμεται μεταξύ πλήθους μεσαίων και μι¬ 
κρών επιχειρήσεων και Συνεταιρισμών, καμία από τις οποί¬ 
ες διαθέτει μερίδιο άνω του 3% σε όλη την Ελλάδα και 6,5% 
στην Αττική που, όπως κατωτέρω εκτίθεται, δεν είναι ση¬ 
μαντικό. Ειδικότερα με την υπό κρίση εξαγορά της ΡΑΔΙΟ 
ΑΘΗΝΑΙ ενισχύεται κυρίως η πρόσβαση της τελευταίας ε¬ 
ξαγοραζόμενης στης πηγές εφοδιασμού, ενώ και ο όμιλος 
ΦΟΥΡΛΗ ισχυροποιεί τη θέση του ί) στην αγορά λευκών οι¬ 
κιακών συσκευών με την προσθήκη ενός ακόμη σήματος 
(ΟΑΝΟΥ), το οποίο θα συνεχίσει να αντιπροσωπεύει η εξα- 
γοραζομένη, κατά τη δήλωση της ελληνικής θυγατρικής 
της ΟΑΝϋΥ Εταιρείας και ϋ) στις αγορές διάθεσης των 
προϊόντων με την αύξηση των καταστημάτνω λιανικής. 

γ) Επίσης, από την ανωτέρω συγκέντρωση θα δημιουρ- 
γηθεί σχέση μερικής αλληλεξάρτησης μεταξύ των δύο βα¬ 
σικών ομίλων που θα κυριαρχούν πλέον στην αγορά της 
λιανικής πώλησης ηλεκτρικών και ηλεκτρονικών συσκευ¬ 
ών, η οποία συνίσταται στο ότι ί) η ΚΩΤΣΟΒΟΛΟΣ (όμιλος 
ΦΟΥΡΛΗ) αποτελεί σήμερα τον βασικότερο πελάτη της 
ΚΟΡΑΣΙΔΗΣ (ως χονδρέμπορου) καθόσον οι προμήθειες 
της πρώτης αντιπροσωπεύουν το 26% των πωλήσεων της 
τ·_.' Γ.υταίας, και με την εξαγορά της ΡΑΔΙΟ ΑΘΗΝΑΙ θα ξε- 
ι τοόσουντο 30% ενώ ϋ) από την άλλη πλευρά η ΦΟΥΡΛΗ 
αποτελεί έναν από τους βασικούς προμηθευτές της ΚΟ- 
ΡΑΣΙΔΗΣ. Η σχέση αυτή σε συνδυασμό με το γεγονός ότι 
με την συγκέντρωση παύει να υφίσταται ως ανεξάρτητη ε¬ 
πιχείρηση η τρίτη κατά σειρά δυναμικότερη επιχείρηση 
(ΡΑΔΙΟ ΑΘΗΝΑΙ), είναι δυνατόν στο απώτερο μέλλον να ε- 
νισχύσει την πιθανότητα σύμπραξης μεταξύ των δύο ενα- 
πομεινάντων επιχειρήσεων (ΚΩΤΣΟΒΟΛΟΣ και ΚΟΡΑΣΙ- 
ΔΗΣ) στην τιμολογιακή τους πολιτική. 

δ) Όμως σπς υπό κρίση αγορές, δεν υφίστανται νομικά 
εμπόδια εισόδου τρίτων, ούτε υφίστανται σημαντικά 
πραγματικά εμπόδια με δεδομένο ιδιαίτερα ότι δεν είναι α¬ 
παραίτητη η είσοδος νέων επιχειρήσεων να πραγματοποι¬ 
είται σε μεγάλη κλίμακα, πράγμα το οποίο αποτελεί απο¬ 
τρεπτικό παράγοντα για οποιανδήποτε σύμπραξη των α¬ 
νωτέρω επιχειρήσεων. 

Σαν κατακλείδα των ανωτέρω κρίνεται ότι, στην αγορά 
της χονδρικής πώλησης ηλεκτρικών και ηλεκτρονικών ει¬ 
δών, η υπό κρίση συγκέντρωση δεν αναμένεται να επηρεά¬ 
σει σημαντικά τον ανταγωνισμό δημιουργώντας δεσπό¬ 


ζουσα θέση των συμμετεχουσών στη συγκέντρωση επιχει¬ 
ρήσεων σε καμμία από τις επιμέρους σχετικές αγορές. Μό¬ 
νον στην αγορά της λιανικής πώλησης, ως αμέσως ανωτέ¬ 
ρω ελέχθη, ναι μεν η συγκέντρωση δύο εκ των τριών δυνα¬ 
μικότερων επιχειρήσεων του χώρου σε έναν όμιλο με 
σημαντική ισχύ θα έχει ως αποτέλεσμα: ί) την κάθετη διάρ¬ 
θρωση του ομίλου, ο οποίος ως προμηθευτής διαθέτει ι- 
σχυρά-εδραιωμένα σήματα, ϋ) την ενίσχυση της υφιστάμε¬ 
νης σχέσης μερικής εξάρτησης μεταξύ των επιχειρήσεων 
του ομίλου και ανταγωνιστών τους τόσο στον τομέα χον¬ 
δρικής πώλησης, όσο πολύ περισσότερο, στον τομέα της 
λιανικής, ώστε να προκαλεί καταρχήν ανησυχίες ως προς 
την δυνατότητα του περιορισμού του ανταγωνισμού στη 
σχετική αγορά λιανικής πώλησης, ιδιαίτερα στο Ν. Αττικής, 
εν τούτοις όμως το γεγονός ότι, όπως προαναφέρθηκε, οι 
λοιποί προμηθευτές του χώρου διαθέτουν, σημαντική οι¬ 
κονομική ισχύ και προϊόντα με ισχυρά και καθιερωμένα διε¬ 
θνώς σήματα, που παρέχουν ισοδύναμες εναλλακτικές λύ¬ 
σεις στους λιανοπωλητές, παράλληλα δε δεν υπάρχουν 
σημαντικά εμπόδια εισόδου νέων επιχειρήσεων στην αγο¬ 
ρά αυτή βασίμως δεν αναμένεται από τη συγκέντρωση αυ¬ 
τή κίνδυνος αισθητού περιορισμού του ανταγωνισμού. 

4. Για τους ανωτέρω λόγους, κρίνεται ότι η κρινόμενη 
συγκέντρωση δεν αναμένεται να περιορίσει τον ανταγωνι¬ 
σμό, τόσο στην αγορά χονδρικής πώλησης όπως και στην 
αγορά λιανικής πώλησης ηλεκτρικών και ηλεκτρονικών ει¬ 
δών, σε τέτοιο βαθμό, ώστε να δικαιολογείται η απαγό¬ 
ρευση αυτής, τα δε αντίθετα υποστηριζόμενα και στη συ- 
νεξεταζόμενη παρέμβαση θα πρέπει να πρέπει να απορρι- 
φθούν ως αβάσιμα. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

1. Απορρίπτει την από 4.9.1998 παρέμβαση των ενώσε¬ 
ων και συνεταιρισμών με τις επωνυμίες ΕΝΩΣΗ ΚΑ¬ 
ΤΑΣΤΗΜΑΤΑΡΧΩΝ ΡΑΔΙΟΦΩΝΩΝ, ΗΛΕΚΤΡΙΚΩΝ ΕΙΔΩΝ 
«ΕΚΡΗΣ», ΕΝΩΣΗ ΕΜΠΟΡΩΝ ΕΙΔΩΝ ΕΦΑΡΜΟΓΗΣ ΗΛΕ¬ 
ΚΤΡΙΣΜΟΥ, ΕΧΡΕΠΤ Κ. & Ν. ΕΛΛΑΔΟΣ ΣΥΝΠΕ, ΣΕΗΟΣ 
ΣΥΝΕΤΑΙΡΙΣΜΟΣ ΕΜΠΟΡΩΝ ΗΛΕΚΤΡΙΚΩΝ ΟΙΚΙΑΚΩΝ 
ΣΥΣΚΕΥΩΝ ΣΥΝ/ΕΠΕ, «5ΙΙ.ΒΕΠ» ΠΡΟΜΗΘΕΥΤΙΚΟΣ ΚΑΙ 
ΠΑΡΑΓΩΓΙΚΟΣ ΣΥΝΕΤΑΙΡΙΣΜΟΣ ΚΑΤΑΣΤΗΜΑΤΑΡΧΩΝ 
ΗΛΕΚΤΡΙΚΩΝ ΣΥΣΚΕΥΩΝ ΚΑΙ ΣΥΝΑΦΩΝ ΕΙΔΩΝ και «ΗΛ- 
ΜΑΚ» ΠΡΟΜΗΘΕΥΤΙΚΟΣ ΚΑΙ ΠΑΡΑΓΩΓΙΚΟΣ ΣΥΝΕΤΑΙ¬ 
ΡΙΣΜΟΣ ΚΑΤΑΣΤΗΜΑΤΑΡΧΩΝ ΗΛΕΚΤΡΙΚΩΝ ΣΥΣΚΕΥΩΝ 
ΚΑΙ ΣΥΝΑΦΩΝ ΕΙΔΩΝ ΒΟΡΕΙΟΥ ΕΛΛΑΔΟΣ & ΘΕΣΣΑΛΙΑΣ 
ΣΥΝΠΕ. 

2. Αποφαίνεται ότι δεν υφίσταται κατά νόμο περίπτωση α¬ 
παγόρευσης της από 4 Ιουνίου 1998 γνωστοποιηθείσας συ¬ 
γκέντρωσης των Εταιρειών Π. ΚΩΤΣΟΒΟΛΟΣ ΑΝΩΝΥΜΗ 
ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΙΑ ΗΛΕΚΤΡΙΚΩΝ ΚΑΙ 
ΗΛΕΚΤΡΟΝΙΚΩΝ ΕΙΔΩΝ και ΡΑΔΙΟ ΑΘΗΝΑΙ Α.Ε.Β.Ε.Τ.Ε. 

3. Αποφασίζει, κατά πλειοψηφία, την επιβολή προστί¬ 
μου 100.000.000 δρχ. στην αποκτώσα τον έλεγχο Εται¬ 
ρεία Π. ΚΩΤΣΟΒΟΛΟΣ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟ¬ 
ΜΗΧΑΝΙΚΗ ΕΤΑΙΡΙΑ ΗΛΕΚΤΡΙΚΩΝ ΚΑΙ ΗΛΕΚΤΡΟΝΙΚΩΝ 
ΕΙΔΩΝ, για την παράβαση του άρθρου 4ε παρ. 1 του Ν. 
703/77, όπως ισχύει τώρα, για την πραγματοποίηση της 
εν λόγω συγκέντρωσης προ της έκδοσης της παρούσας 
απόφασης. 

Η απόφαση εκδόθηκετην 6η Απριλίου 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΎΡΟΠΟΥΛΟΣ ΑΙΚΑΤΕΡΙΝΗ ΤΡΙΒΕΛΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗίΙρ: νννννν.Θΐ.ςΐΓ 
ΙΝΤΕΡΝΕΤ: ΗοΙ.ρι- 
β-ητιβΐΙ: ην35 @ ΙιοΙ.ςΓ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμου 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 



ΤΙΜΗ ΦΥΛΛΩΝ ' Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ , , Γ κ 

- Απο 8 σελίδες και ανω ιΐροσαυξηση 100 δρχ. ανα βσελιδο η μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 

15.000 » . 

750 » . 

Δ" (Απαλλοτριώσεις, πολεοδομία κ.λπ.) 

70.000 » . 

3.500 » . 

Αναπτυξιακών Πράξεων (Τ.Α.Π.Σ.) 

30.000 >· . 

1.500 » . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

15.000 >· . 

750 » . 

Γ ίαράρτημα (Προκηρύξεις θέσεων ΔΕΠ κ.τλ.) 

5.000 >· . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 

3.000 » . 

150 » . 

Προκηρύξεων Α.Σ.Ε.Π. 

10.000 >» . 

500 » . 

Ανωνύμων Εταιρειών & Ε.Π.Ε. 

250.000 » . 

12.500 .. , 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » , 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ7 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


_Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00" 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





















